بسطيلة
{{معلومات ماكلة}}
'''البسطيلة''' ولا '''الپاستيلا''' طبق [[لمغريب|مغريبي]]، و هي نوع من المعجنات المصنوعة من العجينة و عامرة بالبصلة، لحم الحمام (ولا الدجاج، الديك الرومي، ولا لحوت و لماكلة د لبحر) طايب ف زّعفران، المعدنوس و القزبور، البيض المسلوق واللوز، و مخلط الحلو و المالح معا القرفة.

لأصل ديال لبسطيلة غالباً ف لمغريب، و ب تّحديد ف مدينة فاس و نّواحي ديالها، ولاكين يقدر يكون شي تأتير أندالوسي. ف غرب دزاير كانلقاو لبسطيلة ب دّجاج لي دخلات ل تماك ف وقت معطّل، حيت مامدكوراش ف كتوب طّياب لقدام على لكوزينة دّزايرية.<ref name="isuu"/>

لبسطيلة تّقليدية كاتكون مصاوبة ب لحم لحمام، ؤ كاتكون كبيرة بزاف بحيت كاتوكّل 10 د نّاس. لمصاوبة د هاد لبسطيلة ف لقديم كانت كاتطلب تعاون ديال فرقة د طّباخا، ؤ كانت من لأكلات لمفضلة ديال لفاميلات لمرفّحة، ؤ ف سّتيقبالات و لمأدبات د لقصور عند سّلالات لملكية لي حكمات لمغريب.

تقدر تكون صناعة لورقة، لي كاتدخل ف لمصاوبة د لبسطيلة، أتّرات على تطور معجنات ؤروپية مشهورة دابا بحال [[ميلفوي]] ف [[فرانسا]] و سفوڭلياطيلي ف [[الطاليان|طّاليان]].

== لأصل ==
كاينين بزاف لإدعاءَات على لأصل د لبسطيلة، شي وحدين كيحطوه ف بلايص بعاد على لمغريب، متلا ف [[الشينوا]]، و بلي جابوه لعرب معاهوم ف لفتوحات ديال لقرن 8. واحد لفرضية خرة كاتڭول بلي لبسطيلة أصلها طبق أمازيغي ديال دّجاج لمطبوخ ف زّعفران، عندو نفس سّمية، ؤ بلي لعرب ف لفتوحات جابو معاهوم لفن ديال صناعة لورقة ؤ مكونات خرين من شّرق لأوسط.<ref>{{مرجع ويب
|url=https://www.nytimes.com/1983/05/22/travel/fare-of-the-country-the-search-for-moroccos-best-bastilla.html
|title=FARE OF THE COUNTRY THE SEARCH FOR MOROCCO'S BEST BASTILLA
|website=[[نيويورك تايمز]]
|date=22 ماي 1983
|archive-url=https://web.archive.org/web/20221114083050/https://www.nytimes.com/1983/05/22/travel/fare-of-the-country-the-search-for-moroccos-best-bastilla.html
|archive-date=2022-11-14
|accessdate=2022-11-14
|url-status=live
}}</ref> ولاكين أقوى لفرضيات كاتحط لأصل ديال هاد لأكلة ك نتيجة د التفاعل مابين لكوزينة لمغريبية و لكوزينة لأندالوسية.

=== لفرضية لأندالوسية ===
وحدة من لفرضيات ديال لأصل [[أندلوس|لأندالوسي]] د لبسطيلة ديالت [[توارخي|لمؤرخ]] د لماكلة رودولف ڭريڤي، لي ڭال بلي لجدة د لبسطيلة هيا واحد لأكلة أندالوسية سميتها "الجذابة".<ref name="clifford">{{مرجع ويب
|title=Bastila: a Culinary History of Morocco
|url=http://www.cliffordawright.com/caw/food/entries/display.php/topic_id/3/id/66/
|author=كليفورد ورايت
|archive-url=https://web.archive.org/web/20230528001240/http://www.cliffordawright.com/caw/food/entries/display.php/topic_id/3/id/66/
|archive-date=2023-05-28
|accessdate=2022-11-14
|url-status=live
}}</ref> هاد لفرضية ترفضات من طاراف باحتين خرين حيت بزاف د لمدون لي هاجرو ليها لموريسكيين بحال [[تطوان]]، ؤ تا مدون د غرب دزاير، ماعرفاتش لبسطيلة ف وقت مبكّر، و مادخلاتها تا هاجرو عائلات [[فاس]]ية ل تماك. كيبان من هنا ديجا بلي لأصل د لبسطيلة يقدر يكون هوّا مدينة فاس.

دليل أخور ضد لأصل لأندالوسي د لبسطيلة هوّا طريقة التحضير و لمكونات. حيت لكوزينة د شمال إفريقيا معتامدة على سّمن و زّبدة، لي كاتدخل ف مكونات لبسطيلة، ف لوقت لي لجذابة كانت كاتصاوب ب زّيت، كيما لأكلات لأندالوسية بشكل عام. تال هادي 250 عام كانت زّبدة ف ؤروپا كاتّعتابر مادة طبية، و رّومان ؤ ليونانيين لقدام كانو كيعتابرو زّبدة "لماكلة ديال لمهيمجين"، و ف لقرون لوسطانية كانو غير لفوقارا لؤروپيين لي كياكلوها.<ref>{{Cite book
|title=Food in the Ancient World from A to Z
|author=أندرو دالبي
|page=65
|url=https://www.google.de/books/edition/Food_in_the_Ancient_World_from_A_to_Z/KdR4jRJCxEsC?hl=en&gbpv=1&dq=Food+in+the+Ancient+World+from+A+to+Z,+page+65&pg=PA77&printsec=frontcover
}}</ref> لمصاوبة د لجذابة تاهيا ماشي بحال لبسطيلة، حيت لوراق ديالها كيكونو غلاض، ؤ ماكايتّستعملش فيهوم لبيض كيما لبسطيلة.

يلا كانت لجذابة لعبات دور ف تطوير لبسطيلة، غادي تكون غير ف تخدام لّوز و سّكار. و يلا كانت لجذابة هيّا لأصل لموباشير ديال لبسطيلة، ماكاين تا شي سبب لاش غادي تبدل سميتها على غفلة ملي تدوز ل لمغريب، و سيرتو تولي سميتها عندها أصل لاتيني، لي مامدكورش ڭاع ف لكتوبا د طّياب لأندالوسي.<ref name="isuu"/> خوصي خاڤيير سيموني ب لموقابيل كيڭول ف كتابو ''Glosario de voces ibéricas y latinas usadas entre los mozárabes'' بلي كلمة ''bestila'' كانت موجودة ف لموزارابية، ؤ كاتعني "خبزة صغيرة"، ؤ أصلها من لّاتينية {{لوغة|la|pastillum}}.<ref name="clifford"/>

=== لفرضية لفاسية ===
بزاف لي كيشوفو كلمة "بسطيلة" ؤلا "پاستيلا" كيمشي عقلهوم ديريكت معا أصل سپنيولي ؤلا موزارابي (من لموزارابية، لهجة لاتينية أندالوسية كانو كيهضروها لموريسكيين) ديال لكلمة، ؤ كينساو بلي واحد لوقت لّوغة [[لاتينية|لّاتينية]] كانت مهضورة ف لمدون د لمغريب، ف لفترة د قبل لإسلام، ؤ تا لقرون لّولة د لفترة لإسلامية. لفرضية لمضادة إدن تقدر تكون بلي سّمية د هاد لأكلة جاية نيشان من لّاتينية لي كانت مهضورة ف لمغريب، سيرتو مدينة [[وليلي (مدينة قديمة)|وليلي]]، لي بعيدة ب 60 كيلوميطر من فاس. لمدينة د فاس نيت بعدما تأسسات، عمّروها ف لّول قبائل أوربة لأمازيغية لي هاجرو من وليلي معا إدريس تّاني، و لي كانو بدلو دينهوم من لمسيحية ل لإسلام. لكلمة لّاتينية {{لوغة|la|pastillum}}، ''پاستيلوم''، لي كاتعني "لخبزة صّغيرة"، تقدر تكون هيّا لأصل ديال ''پاستيلا'' ؤلا ''بسطيلة''.

لپاستيلوم كانت واحد لخبزة ؤلا كعكة مدوّرة لي كانت كاتّعطا قربان ل لأرباب د رّومان ف إطار طّقوس د لعبادة لوتنية لي كانت منتاشرة ف [[لإمبراطورية الرومانية]]، بما فيها إقليم [[موريطانية الطنجية]] ف شمال لمغريب.<ref>{{Cite journal
|title=Festus and Ritual Foodstuffs
|publisher=Eruditio Antiqua
|issue=6
|year=2014
|url=https://www.eruditio-antiqua.mom.fr/vol6/EA6k.Glinister.pdf
|pages=215-227
|archive-url=https://web.archive.org/web/20230407032211/https://www.eruditio-antiqua.mom.fr/vol6/EA6k.Glinister.pdf
|archive-date=2023-04-07
|access-date=2022-11-14
|url-status=live
}}</ref><ref>{{مرجع ويب
|url=https://www.perseus.tufts.edu/hopper/text?doc=Perseus%3Atext%3A1999.04.0059%3Aentry%3Dpastillum
|title=A Latn Dictionary, pastillum
|archive-url=https://web.archive.org/web/20230318161044/http://www.perseus.tufts.edu/hopper/text?doc=Perseus%3Atext%3A1999.04.0059%3Aentry%3Dpastillum
|archive-date=2023-03-18
|accessdate=2022-11-14
|url-status=live
}}</ref> هاد لخبزة ؤلا لكعكة تقدر تكون عطات معجنات ب نواع مختالفين ف مناطق بحال ف سوريا، أناطوليا و فرانسا، لي معا مرور زّمان غبرات ؤ مابقا ليها أتار. ف لقرن 12 ف فرانسا متلا، كانو أنواع د لمعجنات سميتهوم ''pastillus''، ؤلا ''wastellus''، ؤلا ''gastiel'' كاتعمّرو ب لّحم ؤلا لحوت، ؤ كيتّعتابرو أكلات ديال لّوكس لي كياكلوهوم غي لأرسطقراطيين. ف لڭزاير لبريطانية لماليك د سكوطلاندا ويليام لملقب ب السبع حط طبق سميتو ''wastelli dominici'' فاش عرض على لماليك د النڭليز [[ريتشارد قلب السبع]].<ref name="clifford"/> بزاف د لباحتين حاولو يلقاو رابط مابين هاد "لبسطيلات لقديمة" من جيهة و لجذابة و لبسطيلة لمغريبية من جيهة خرة، ولاكين ماكيبانش بلي كاين شي رابط موباشير بيناتهوم.

كاينة إمكانية خرة ل لأصل د لبسطيلة، لي هيّا واحد لمعجنة أمازيغية د لأطلس لمتوسط كاتسما "تارخدولت"، لي كاتعمّر ب لبڭري ؤلا لغنمي، ؤ كاتكون فيها لقرفة، لبيض، زّبدة ؤلا سّمن. ولاكين صعيب نعرفو فوقاش بانت هاد لأكلة تاهيا، ؤ تقدر تكون تارخدولت غير تنويع أطلسي ديال لبسطيلة.

لي كيزيد يدعم لفرضية د لأصل لفاسي ديال لبسطيلة هوّا ببساطة لعدد لكبير د تّنويعات د هاد لأكلة ف لكوزينة لفاسية، لي ماكانلقاوهاش ف مدون خرة، ؤلا دخلات ليها معطّلة. بعض هاد تّنويعات غبرات ف مرة ؤلا قليل فاش كاتصاوب، بحال لبسطيلة ب لخليع، لبسطيلة ب لكفتة و سّمن، ؤ غيرها. لبسطيلة ب لحوت ب لموقابيل هيّا تنويعة لي تّختارعات غير ف لقرن 19 ؤلا 20، ملي هاجرو عائلات فاسية ل مدون ساحلية بحال [[الدار البيضا|كازا]] و [[الرباط|رّباط]].<ref name="isuu">{{Cite book
|title=CHR Magazine n°13
|pages=48-49
|language=fr
|date=1 يناير 2013
|url=https://issuu.com/fclair/docs/chr13
|archive-url=https://web.archive.org/web/20230305194818/https://issuu.com/fclair/docs/chr13
|archive-date=2023-03-05
|access-date=2022-11-14
|url-status=live
}}</ref>

== لانتشار ==
تاتعتابر لبسطيلة أكلة وطنية ف لمغريب ورمز من رموز [[كوزينة مغريبية|لكوزينة لمغريبية]] وعندها بلاصتها تا ف لكوزينة دّزايرية.
ورقة البسطيلة ف لمغريب كاتسما "الورقة" و كاتكون رقيقة وتتشبه ل "الديول" ف [[جزاير|دزاير]] و "البرواك" ف [[تونس]]، وهي ضرورية باش تڭاد البسطيلة.

== بسطيلة الحوت ==
بسطيلة الحوت تيكون فيها الحوت و فواكه البحر و الشعرية.

=== مڭادة د بسطيلة الحوت ===
* عجينة ورقة البسطيلة.
* الزبدة.
* صفار البيض.
* زيت.
* فلفلة.
* سكينجبير.
* القزبور.
* ملحة ت الماكلة.
* عصير ليمون تالحامض.
* شعرية.
* الحوت.
* ويمكن تزيد لماكلة د البحر بحال لكروڤيت و لكالامار.

== كيفاش تتصاوب بتصاور ==
<gallery mode="packed">
ملف:Pastilla1.jpg|الخطوة 1
ملف:Pastilla2.jpg|الخطوة 2
ملف:Pastilla3.jpg|الخطوة 3
ملف:Pastilla4.jpg|الخطوة 4
ملف:Pastilla5.jpg|الخطوة 5
ملف:Pastilla6.jpg|الخطوة 6
ملف:Pastilla8.jpg|الخطوة 7
ملف:Pastilla9.jpg|الخطوة 8
ملف:Pastilla10.jpg|الخطوة 9
ملف:Pastilla11.jpg|الخطوة 10
</gallery>

== نواع تالبسطيلة ==
تتصنع البسطيلة بنواع مختالفة، منها لحم الحمام و الدجاج و الحوت و لماكلة د البحر، و منها الحلو بالسكر و الحليب و ما زهر، و تتقدم بشكال مختالفة منها طبق تقليدي ومنها كاسات (كاپ كيك) ولا ملوية فورقة.
{|
| [[فيشي:Pastilla d'agneau.jpg|تصغير|250بك|بسطيلة بلحم لغنمي.]]
| [[فيشي:Pastilla au poulet.jpg|تصغير|200بك|بسطيلة بلحم الدجاج.]]
| [[فيشي:Pastilla Seafood.jpg|تصغير|300بك|بسطيلة بلحم الحوت و ماكلة البحر.]]
|}

{|
| [[فيشي:Pastilla au poulet et sucre glace.jpg|تصغير|200بك|بسطيلة بلحم الدجاج و غبرة تالسكار.]]
| [[فيشي:Pastiya gurnåtes.JPG|تصغير|200بك|بسطيلة بماكلة البحر.]]
| [[فيشي:Wrapped pastillas de leche.JPG|تصغير|200بك|ملاوي تالبسطيلة.]]
|}

== مصادر ==
{{عيون}}

{{لكوزينة لمغريبية (لتحت)|state=expanded}}
{{ضبط مخازني}}

[[تصنيف:كوزينة د لمغريب]]
[[تصنيف:كوزينة د لأندالوس]]
[[تصنيف:ماكلة]]
[[تصنيف:مقالات فيها مصدر و 3000 بايت]]
[[تصنيف:كوزينة د جزاير]]
البسطيلة ولا الپاستيلا طبق مغريبي، و هي نوع من المعجنات المصنوعة من العجينة و عامرة بالبصلة، لحم الحمام (ولا الدجاج، الديك الرومي، ولا لحوت و لماكلة د لبحر) طايب ف زّعفران، المعدنوس و القزبور، البيض المسلوق واللوز، و مخلط الحلو و المالح معا القرفة.

لأصل ديال لبسطيلة غالباً ف لمغريب، و ب تّحديد ف مدينة فاس و نّواحي ديالها، ولاكين يقدر يكون شي تأتير أندالوسي. ف غرب دزاير كانلقاو لبسطيلة ب دّجاج لي دخلات ل تماك ف وقت معطّل، حيت مامدكوراش ف كتوب طّياب لقدام على لكوزينة دّزايرية.

لبسطيلة تّقليدية كاتكون مصاوبة ب لحم لحمام، ؤ كاتكون كبيرة بزاف بحيت كاتوكّل 10 د نّاس. لمصاوبة د هاد لبسطيلة ف لقديم كانت كاتطلب تعاون ديال فرقة د طّباخا، ؤ كانت من لأكلات لمفضلة ديال لفاميلات لمرفّحة، ؤ ف سّتيقبالات و لمأدبات د لقصور عند سّلالات لملكية لي حكمات لمغريب.

تقدر تكون صناعة لورقة، لي كاتدخل ف لمصاوبة د لبسطيلة، أتّرات على تطور معجنات ؤروپية مشهورة دابا بحال ميلفوي ف فرانسا و سفوڭلياطيلي ف طّاليان.

 لأصل 
كاينين بزاف لإدعاءَات على لأصل د لبسطيلة، شي وحدين كيحطوه ف بلايص بعاد على لمغريب، متلا ف الشينوا، و بلي جابوه لعرب معاهوم ف لفتوحات ديال لقرن 8. واحد لفرضية خرة كاتڭول بلي لبسطيلة أصلها طبق أمازيغي ديال دّجاج لمطبوخ ف زّعفران، عندو نفس سّمية، ؤ بلي لعرب ف لفتوحات جابو معاهوم لفن ديال صناعة لورقة ؤ مكونات خرين من شّرق لأوسط. ولاكين أقوى لفرضيات كاتحط لأصل ديال هاد لأكلة ك نتيجة د التفاعل مابين لكوزينة لمغريبية و لكوزينة لأندالوسية.

 لفرضية لأندالوسية 
وحدة من لفرضيات ديال لأصل لأندالوسي د لبسطيلة ديالت لمؤرخ د لماكلة رودولف ڭريڤي، لي ڭال بلي لجدة د لبسطيلة هيا واحد لأكلة أندالوسية سميتها "الجذابة". هاد لفرضية ترفضات من طاراف باحتين خرين حيت بزاف د لمدون لي هاجرو ليها لموريسكيين بحال تطوان، ؤ تا مدون د غرب دزاير، ماعرفاتش لبسطيلة ف وقت مبكّر، و مادخلاتها تا هاجرو عائلات فاسية ل تماك. كيبان من هنا ديجا بلي لأصل د لبسطيلة يقدر يكون هوّا مدينة فاس.

دليل أخور ضد لأصل لأندالوسي د لبسطيلة هوّا طريقة التحضير و لمكونات. حيت لكوزينة د شمال إفريقيا معتامدة على سّمن و زّبدة، لي كاتدخل ف مكونات لبسطيلة، ف لوقت لي لجذابة كانت كاتصاوب ب زّيت، كيما لأكلات لأندالوسية بشكل عام. تال هادي 250 عام كانت زّبدة ف ؤروپا كاتّعتابر مادة طبية، و رّومان ؤ ليونانيين لقدام كانو كيعتابرو زّبدة "لماكلة ديال لمهيمجين"، و ف لقرون لوسطانية كانو غير لفوقارا لؤروپيين لي كياكلوها. لمصاوبة د لجذابة تاهيا ماشي بحال لبسطيلة، حيت لوراق ديالها كيكونو غلاض، ؤ ماكايتّستعملش فيهوم لبيض كيما لبسطيلة.

يلا كانت لجذابة لعبات دور ف تطوير لبسطيلة، غادي تكون غير ف تخدام لّوز و سّكار. و يلا كانت لجذابة هيّا لأصل لموباشير ديال لبسطيلة، ماكاين تا شي سبب لاش غادي تبدل سميتها على غفلة ملي تدوز ل لمغريب، و سيرتو تولي سميتها عندها أصل لاتيني، لي مامدكورش ڭاع ف لكتوبا د طّياب لأندالوسي. خوصي خاڤيير سيموني ب لموقابيل كيڭول ف كتابو Glosario de voces ibéricas y latinas usadas entre los mozárabes بلي كلمة bestila كانت موجودة ف لموزارابية، ؤ كاتعني "خبزة صغيرة"، ؤ أصلها من لّاتينية .

 لفرضية لفاسية 
بزاف لي كيشوفو كلمة "بسطيلة" ؤلا "پاستيلا" كيمشي عقلهوم ديريكت معا أصل سپنيولي ؤلا موزارابي (من لموزارابية، لهجة لاتينية أندالوسية كانو كيهضروها لموريسكيين) ديال لكلمة، ؤ كينساو بلي واحد لوقت لّوغة لّاتينية كانت مهضورة ف لمدون د لمغريب، ف لفترة د قبل لإسلام، ؤ تا لقرون لّولة د لفترة لإسلامية. لفرضية لمضادة إدن تقدر تكون بلي سّمية د هاد لأكلة جاية نيشان من لّاتينية لي كانت مهضورة ف لمغريب، سيرتو مدينة وليلي، لي بعيدة ب 60 كيلوميطر من فاس. لمدينة د فاس نيت بعدما تأسسات، عمّروها ف لّول قبائل أوربة لأمازيغية لي هاجرو من وليلي معا إدريس تّاني، و لي كانو بدلو دينهوم من لمسيحية ل لإسلام. لكلمة لّاتينية ، پاستيلوم، لي كاتعني "لخبزة صّغيرة"، تقدر تكون هيّا لأصل ديال پاستيلا ؤلا بسطيلة.

لپاستيلوم كانت واحد لخبزة ؤلا كعكة مدوّرة لي كانت كاتّعطا قربان ل لأرباب د رّومان ف إطار طّقوس د لعبادة لوتنية لي كانت منتاشرة ف لإمبراطورية الرومانية، بما فيها إقليم موريطانية الطنجية ف شمال لمغريب. هاد لخبزة ؤلا لكعكة تقدر تكون عطات معجنات ب نواع مختالفين ف مناطق بحال ف سوريا، أناطوليا و فرانسا، لي معا مرور زّمان غبرات ؤ مابقا ليها أتار. ف لقرن 12 ف فرانسا متلا، كانو أنواع د لمعجنات سميتهوم pastillus، ؤلا wastellus، ؤلا gastiel كاتعمّرو ب لّحم ؤلا لحوت، ؤ كيتّعتابرو أكلات ديال لّوكس لي كياكلوهوم غي لأرسطقراطيين. ف لڭزاير لبريطانية لماليك د سكوطلاندا ويليام لملقب ب السبع حط طبق سميتو wastelli dominici فاش عرض على لماليك د النڭليز ريتشارد قلب السبع. بزاف د لباحتين حاولو يلقاو رابط مابين هاد "لبسطيلات لقديمة" من جيهة و لجذابة و لبسطيلة لمغريبية من جيهة خرة، ولاكين ماكيبانش بلي كاين شي رابط موباشير بيناتهوم.

كاينة إمكانية خرة ل لأصل د لبسطيلة، لي هيّا واحد لمعجنة أمازيغية د لأطلس لمتوسط كاتسما "تارخدولت"، لي كاتعمّر ب لبڭري ؤلا لغنمي، ؤ كاتكون فيها لقرفة، لبيض، زّبدة ؤلا سّمن. ولاكين صعيب نعرفو فوقاش بانت هاد لأكلة تاهيا، ؤ تقدر تكون تارخدولت غير تنويع أطلسي ديال لبسطيلة.

لي كيزيد يدعم لفرضية د لأصل لفاسي ديال لبسطيلة هوّا ببساطة لعدد لكبير د تّنويعات د هاد لأكلة ف لكوزينة لفاسية، لي ماكانلقاوهاش ف مدون خرة، ؤلا دخلات ليها معطّلة. بعض هاد تّنويعات غبرات ف مرة ؤلا قليل فاش كاتصاوب، بحال لبسطيلة ب لخليع، لبسطيلة ب لكفتة و سّمن، ؤ غيرها. لبسطيلة ب لحوت ب لموقابيل هيّا تنويعة لي تّختارعات غير ف لقرن 19 ؤلا 20، ملي هاجرو عائلات فاسية ل مدون ساحلية بحال كازا و رّباط.

 لانتشار 
تاتعتابر لبسطيلة أكلة وطنية ف لمغريب ورمز من رموز لكوزينة لمغريبية وعندها بلاصتها تا ف لكوزينة دّزايرية.
ورقة البسطيلة ف لمغريب كاتسما "الورقة" و كاتكون رقيقة وتتشبه ل "الديول" ف دزاير و "البرواك" ف تونس، وهي ضرورية باش تڭاد البسطيلة.

 بسطيلة الحوت 
بسطيلة الحوت تيكون فيها الحوت و فواكه البحر و الشعرية.

 مڭادة د بسطيلة الحوت 
 عجينة ورقة البسطيلة.
 الزبدة.
 صفار البيض.
 زيت.
 فلفلة.
 سكينجبير.
 القزبور.
 ملحة ت الماكلة.
 عصير ليمون تالحامض.
 شعرية.
 الحوت.
 ويمكن تزيد لماكلة د البحر بحال لكروڤيت و لكالامار.

 كيفاش تتصاوب بتصاور 

 نواع تالبسطيلة 
تتصنع البسطيلة بنواع مختالفة، منها لحم الحمام و الدجاج و الحوت و لماكلة د البحر، و منها الحلو بالسكر و الحليب و ما زهر، و تتقدم بشكال مختالفة منها طبق تقليدي ومنها كاسات (كاپ كيك) ولا ملوية فورقة.
 تصغير|250بك|بسطيلة بلحم لغنمي. تصغير|200بك|بسطيلة بلحم الدجاج. تصغير|300بك|بسطيلة بلحم الحوت و ماكلة البحر.

 تصغير|200بك|بسطيلة بلحم الدجاج و غبرة تالسكار. تصغير|200بك|بسطيلة بماكلة البحر. تصغير|200بك|ملاوي تالبسطيلة.

 مصادر 

تصنيف:كوزينة د لمغريب
تصنيف:كوزينة د لأندالوس
تصنيف:ماكلة
تصنيف:مقالات فيها مصدر و 3000 بايت
تصنيف:كوزينة د جزاير